विद्याभूषण सेमिफाइनलमा
धनगढीमा जारी मेयर कप लिटल फ्लावर प्रिमियर लिगको छैटौं संस्करणमा मंगलबार विद्याभूषण गेटा विजयी भएको छ । विद्याभूषणले स्टेपिङ स्टोनलाई ८७ रनले पराजित गर्दै सेमिफाइनल पक्का गरेको हो ।
धनगढी — धनगढीमा जारी मेयर कप लिटल फ्लावर प्रिमियर लिगको छैटौं संस्करणमा मंगलबार विद्याभूषण गेटा विजयी भएको छ । विद्याभूषणले स्टेपिङ स्टोनलाई ८७ रनले पराजित गर्दै सेमिफाइनल पक्का गरेको हो ।टस जितेको विद्याभूषणले २० ओभरमा ७ विकेट गुमाई १ सय ८६ रन बनायो । १ सय ८७ रनको लक्ष्य पछ्याएको स्टेपिङ स्टोनले १९.१ ओभरमा सबै विकेट गुमाई ९९ रनमात्र बनाउन सक्यो । स्टेपिङका दिनेश ओडले ३१, कप्तान अभिषेक कुवरले २१, विशाल विष्टले १२ र वीरेन्द्र चन्दले १० रनमात्रै बनाउन सके ।विद्याभूषणका वीरेन्द्र नाथले ४, रोशन थापाले २, अर्जुन साउद, नरेन साउद, प्रवेश बुढथापा र वीरेन्द्र बमले समान १–१ विकेट लिए ।त्यसअघि विद्याभूषणका अर्जुन साउदले ३८ बलमा ८ छक्का र ७ चौका मद्दतमा ८९ रन बनाए । वीरेन्द्र नाथले ५४ रन र प्रदीप चन्दले १४ रन बनाए । स्टेपिङका कप्तान अभिषेक कुँवरले ४ र आयुब चन्दले १ विकेट लिए ।प्लेयर अफ द म्याच वीरेन्द्र नाथ भए । अर्जुन साउदले सर्वाधिक छक्का र गेम चेन्जर अवार्ड पाए ।दिनको पहिलो खेलमा आयोजक लिटल फ्लावर स्कुलले लम्कीको गुरुकुल स्कुललाई ८ विकेटले हरायो । टस जितेको गुरुकुलले १७.५ ओभरमा सबै विकेट गुमाई ८५ रन बनायो । ८६ रनको सामान्य लक्ष्य लिटल फ्लावरले ५.२ ओभरमा २ विकेट गुमाई पूरा गर्‍यो । लिटलका विपिन रावलले अर्धशतकीय इनिङ्स खेले । १६ बलमा ५ चौका र ४ छक्का प्रहार गरेका विपिन ५० रनमा अविजित रहे । सुवास ऐरले २० र प्रकाश जैसीले १० रन बनाए । यसअघि गुरुकुलबाट कृष शाहीले ३१ बलमा २२ र कुशल न्यौपानेले १२ बलमा १० रन बनाउनुबाहेक अन्यले दोहरो अंकमा रन बनाउन सकेनन् ।लिटल फ्लावरका रुपेश थापाले १४ रन खर्चेर ५ विकेट लिए । सचिन भट्टले १३ रन दिएर ३ विकेट र सार्थक बमले १ विकेट लिए । खेलको प्लेयर अफ द म्याच रुपेश थापा भए । सर्वाधिक छक्काको अवार्ड विपिन रावलले पाए भने गेम चेन्जर अवार्ड सचिन भट्टले पाए ।बुधबार शारदा सरस्वती र सैनिक आवासीय तथा सत्यवती एकेडेमी र स्टेपिङ स्टोनले प्रतिस्पर्धा गर्नेछन् ।